Дуней псом щынэхъ лъэщхэр Къэхъун щызэпеуэнущ
Урысейм авиамодель спортымкIэ (къэзылъэтыхь моделхэмкIэ) пашэныгъэр къыщыхьыным теухуа зэхьэзэхуэ мэлыжьыхьым и 9 — 14-хэм Къэхъун щекIуэкIынущ. Абы щызэпеуэнущ Урысейм, нэгъуэщI къэрал куэдым я спортсмен нэхъ лъэщ дыдэу 180-м нэблагъэ. Зэхьэзэхуэр Iыхьищу гуэшауэ щытынущ. Япэ Iыхьэр Урысейм и кубокыр, етIуанэ Iыхьэр дунейпсо кубокыр, ещанэ Iыхьэр Нало З. А. и цIэкIэ ягъэува кубокыр къэхьыным теухуащ.
Мы зэхьэзэхуэр Урысеймрэ КъБР-мрэ я ДОСААФ-хэм я дэIэпыкъуныгъэкIэ къызэрагъэпэщащ къэралымрэ республикэмрэ авиамодель спортымкIэ я федерацэхэм.
Зэхьэзэхуэхэм щыщIидзэнур сыхьэти 9-рщ.
КъБР-м Печатымрэ цIыхубэ коммуникацэхэмкIэ и къэрал комитетым и пресс-IуэхущIапIэ.
